Οδηγός χρήσης του WALKMAN
Εκτύπωση
Επάνω σελίδα > Σημαντικές πληροφορίες > Προφυλάξεις > Προσοχή

## Προσοχή

Σημειώσεις για τη χρήση
Σημειώσεις για το περιβάλλον χρήσης
Σημειώσεις για το χειρισμό της συσκευής αναπαραγωγής
Σημειώσεις για την προστασία της συσκευής αναπαραγωγής από υγρά

### Σημειώσεις για τη χρήση

Οι περιγραφές που ακολουθούν είναι σημαντικές για τη χρήση της συσκευής αναπαραγωγής. Είναι σημαντικό να τηρήσετε τις παρακάτω οδηγίες.

- Μην αγγίζετε την επαναφορτιζόμενη μπαταρία με γυμνά χέρια σε περίπτωση διαρροής. Επειδή υπάρχει περίπτωση να παραμείνει υγρό μπαταρίας στη συσκευή αναπαραγωγής, συμβουλευτείτε τον πλησιέστερο αντιπρόσωπο της Sony εάν παρατηρήσετε διαρροή στην μπαταρία. Εάν μπει υγρό στα μάτια σας, μην τα τρίψετε, καθώς μπορεί να προκληθεί τύφλωση. Ξεπλύνετε τα μάτια σας με καθαρό νερό και συμβουλευθείτε έναν γιατρό.
  Επίσης, σε περίπτωση που το υγρό έρθει σε επαφή με το σώμα ή τα ρούχα σας, ξεπλύνετέ το αμέσως. Διαφορετικά, ενδέχεται να προκληθούν εγκαύματα ή τραυματισμός. Σε περίπτωση πρόκλησης εγκαυμάτων ή τραυματισμού από το υγρό της μπαταρίας, συμβουλευθείτε ένα γιατρό.

- Εάν η συσκευή αναπαραγωγής προκαλεί παρεμβολές σε ραδιοφωνική ή τηλεοπτική λήψη, απενεργοποιήστε τη συσκευή και απομακρύνετέ την από το ραδιόφωνο ή την τηλεόραση.

- Σε ιδιαίτερα ξηρές ατμοσφαιρικές συνθήκες, μπορεί να νιώσετε ένα ελαφρό μυρμήγκιασμα στα αφτιά σας. Αυτό οφείλεται στο στατικό ηλεκτρισμό που έχει συσσωρευτεί στο σώμα σας και δεν συνιστά δυσλειτουργία της συσκευής αναπαραγωγής.
  Το φαινόμενο μπορεί να ελαχιστοποιηθεί, εάν φοράτε ρούχα από φυσικά υλικά.

- Όταν χρησιμοποιείτε λουράκι (δεν παρέχεται), προσέξτε να μην πιαστεί σε αντικείμενα όταν περνάτε δίπλα από αυτά. Επιπλέον, μην κουνάτε πέρα δώθε τη συσκευή αναπαραγωγής κρατώντας την από το λουράκι για να μην χτυπήσετε άλλους ανθρώπους.

- Αποφεύγετε τη χρήση της συσκευής αναπαραγωγής όταν αυτό σας ζητείται από τις ανακοινώσεις του πληρώματος, π.χ. κατά την απογείωση ή την προσγείωση του αεροσκάφους.

- Αν βλέπετε αστραπές ή ακούτε κεραυνούς, βγάλτε αμέσως τα ακουστικά και αποφύγετε τη χρήση της συσκευής αναπαραγωγής.

- Εάν παρουσιάσετε αλλεργική αντίδραση στα ακουστικά που παρέχονται, διακόψτε αμέσως τη χρήση τους και απευθυνθείτε σε έναν γιατρό.

### Σημειώσεις για το περιβάλλον χρήσης

- Ποτέ μην χρησιμοποιείτε τη συσκευή αναπαραγωγής σε σημεία που εκτίθενται σε υπερβολικό φως, ακραίες θερμοκρασίες, υγρασία ή κραδασμούς. Επίσης, ποτέ μην αφήνετε τη συσκευή αναπαραγωγής εκτεθειμένη σε υψηλές θερμοκρασίες, π.χ. σε αυτοκίνητο που είναι σταθμευμένο στον ήλιο ή σε άμεσο ηλιακό φως. Η συσκευή αναπαραγωγής μπορεί να υποστεί αποχρωματισμό, παραμόρφωση ή βλάβη.

- Μην αφήνετε τη συσκευή αναπαραγωγής σε χώρους με υπερβολική σκόνη.

- Μην αφήνετε τη συσκευή αναπαραγωγής σε ασταθείς επιφάνειες ή σε επικλινή θέση.

### Σημειώσεις για το χειρισμό της συσκευής αναπαραγωγής

- Όταν αποσυνδέετε τα ακουστικά από τη συσκευή αναπαραγωγής κρατάτε πάντα τα ακουστικά από το βύσμα. Εάν τραβήξετε το καλώδιο των ακουστικών ενδέχεται να προκληθεί βλάβη στο καλώδιο.

- Μην ασκείτε υπερβολική πίεση στην επιφάνεια της οθόνης LCD. Αυτό μπορεί να προκαλέσει αλλοίωση των χρωμάτων ή της φωτεινότητας, ή να προκαλέσει δυσλειτουργία στην οθόνη LCD.

- Κατά τη χρήση της συσκευής αναπαραγωγής μην ξεχνάτε να τηρείτε τις ακόλουθες προφυλάξεις, προκειμένου να αποφύγετε την παραμόρφωση του περιβλήματος και για να μην προκληθεί δυσλειτουργία της συσκευής.

- Μην κάθεστε ενώ έχετε τη συσκευή αναπαραγωγής στην πίσω τσέπη του παντελονιού σας.

- Μην τοποθετείτε τη συσκευή αναπαραγωγής με το καλώδιο των ακουστικών τυλιγμένο γύρω της μέσα σε τσάντα και, στη συνέχεια, υποβάλλετε την τσάντα σε ισχυρούς κραδασμούς.

### Σημειώσεις για την προστασία της συσκευής αναπαραγωγής από υγρά

- Μην εκθέτετε τη συσκευή αναπαραγωγής σε νερό. Η συσκευή αναπαραγωγής δεν είναι αδιάβροχη. Μην ξεχνάτε να τηρείτε τις παρακάτω προφυλάξεις.

- Προσέξτε να μην σας πέσει η συσκευή αναπαραγωγής σε νεροχύτη ή σε δοχείο γεμάτο με νερό.

- Μην χρησιμοποιείτε τη συσκευή αναπαραγωγής σε περιοχές με υψηλή υγρασία ή κακοκαιρία, όπως, για παράδειγμα, στη βροχή ή στο χιόνι.

- Μην βρέχετε τη συσκευή αναπαραγωγής.
  Εάν αγγίξετε τη συσκευή αναπαραγωγής με βρεγμένα χέρια ή την τοποθετήσετε πάνω σε υγρά ρούχα, ενδέχεται να βραχεί και να υποστεί βλάβη.

Πίσω στην αρχή