Οδηγός χρήσης του WALKMAN
Εκτύπωση
Επάνω σελίδα > Αντιμετώπιση προβλημάτων > Πιθανές αιτίες των συμπτωμάτων > Άλλα

## Άλλα

Δεν ακούγεται ο χαρακτηριστικός ήχος (μπιπ) όταν λειτουργεί η συσκευή αναπαραγωγής.

- Το στοιχείο [Beep Settings] έχει ρυθμιστεί στο [Off].

- Ρυθμίστε το στοιχείο [Beep Settings] στο [On] [Πληροφ.].

- Ο χαρακτηριστικός ήχος δεν ακούγεται όταν η συσκευή αναπαραγωγής είναι συνδεδεμένη στη βάση (δεν παρέχεται) ή σε άλλη συσκευή.

Η συσκευή αναπαραγωγής θερμαίνεται.

- Η συσκευή αναπαραγωγής ενδέχεται να θερμανθεί κατά τη φόρτιση της μπαταρίας, καθώς και αμέσως μετά τη φόρτιση. Επίσης, η συσκευή αναπαραγωγής ενδέχεται να θερμαίνεται κατά τη μεταφορά μεγάλου όγκου δεδομένων. Κάτι τέτοιο είναι φυσιολογικό και δεν συνιστά λόγο ανησυχίας. Αφήστε για λίγο τη συσκευή αναπαραγωγής να κρυώσει.

Έγινε επαναφορά της ημερομηνίας και της ώρας.

- Εάν αφήσετε τη συσκευή αναπαραγωγής για αρκετό χρονικό διάστημα με άδεια μπαταρία, ενδέχεται να γίνει επαναφορά της ημερομηνίας και της ώρας. Δεν πρόκειται για δυσλειτουργία. Φορτίστε τη μπαταρία μέχρι να εμφανιστεί στην οθόνη η ένδειξη και ρυθμίστε ξανά την ημερομηνία και την ώρα [Πληροφ.].

Παράγεται ήχος κατά τη σύνδεση ή την αποσύνδεση των ακουστικών.

- Βγάζετε τα ακουστικά όταν τα συνδέετε ή τα αποσυνδέετε. Αν συνδέσετε ή αποσυνδέσετε τα ακουστικά, ενώ γίνεται αναπαραγωγή ενός τραγουδιού, ενδέχεται να ακούσετε θόρυβο από τα ακουστικά. Δεν πρόκειται για δυσλειτουργία.

Δεν είναι δυνατή η προσθήκη ηχητικών podcast ή εγγραφών φωνής σε μια λίστα σελιδοδεικτών.

- Μπορείτε να προσθέσετε μόνο τραγούδια που έχετε μεταφέρει σε μια λίστα σελιδοδεικτών και δεν μπορείτε να προσθέσετε ηχητικά podcast ή εγγραφές φωνής.

Η παρουσίαση δεν εμφανίζεται ως προφύλαξη οθόνης.

- Η παρουσίαση προβάλλεται μόνο όταν η συσκευή αναπαραγωγής είναι συνδεδεμένη σε πρίζα εναλλασσόμενου ρεύματος.

- Αν δεν υπάρχουν φωτογραφίες προς εμφάνιση για την παρουσίαση, η προφύλαξη οθόνης σκουραίνει την οθόνη [Πληροφ.].

Η ειδοποίηση δεν ηχεί.

- Το στοιχείο [Alarm On/Off] έχει ρυθμιστεί στο [Off].

- Ρυθμίστε το στοιχείο [Alarm On/Off] στο [On] [Πληροφ.].

- Η ειδοποίηση δεν θα ηχήσει στις ακόλουθες περιπτώσεις.

- Κατά την εγγραφή φωνής (ωστόσο το εικονίδιο της ειδοποίησης αναβοσβήνει στην περιοχή πληροφοριών).

- Ενώ η συσκευή είναι συνδεδεμένη με έναν υπολογιστή.

Η ειδοποίηση καθυστερεί

- Στις ακόλουθες περιπτώσεις, η ειδοποίηση μπορεί να αναβληθεί μέχρι να ολοκληρωθεί η διαδικασία.

- Κατά τη διαγραφή δεδομένων.

- Κατά τη διαμόρφωση της μνήμης.

Ο χρονοδιακόπτης αδρανοποίησης δεν λειτουργεί.

- Ο χρονοδιακόπτης αδρανοποίησης δεν θα ηχήσει στις ακόλουθες περιπτώσεις.

- Κατά την εγγραφή φωνής.

- Ενώ η συσκευή είναι συνδεδεμένη με έναν υπολογιστή.

- Κατά τη χρήση της λειτουργίας [Auto Preset] του ραδιοφώνου FM.

- Κατά την ανάλυση τραγουδιών για το "SensMe™ Channels".

- Ενώ ηχεί η ειδοποίηση.

- Ο χρονοδιακόπτης αδρανοποίησης θα ακυρωθεί στις ακόλουθες περιπτώσεις.

- Κατά την είσοδο στη λειτουργία αναμονής.

- Κατά τη σύνδεση της συσκευής αναπαραγωγής με έναν υπολογιστή.

Ο χρονοδιακόπτης αδρανοποίησης καθυστερεί.

- Στις ακόλουθες περιπτώσεις, ο χρονοδιακόπτης αδρανοποίησης μπορεί να αναβληθεί μέχρι να ολοκληρωθεί η διαδικασία.

- Κατά τη διαγραφή δεδομένων.

- Κατά τη διαμόρφωση της μνήμης.

Ο προκαθορισμένος ήχος ειδοποίησης ηχεί αντί για το επιλεγμένο τραγούδι ειδοποίησης.

- Έχετε διαγράψει το τραγούδι που έχει επιλεγεί ως το τραγούδι ειδοποίησης.

- Επιλέξτε ένα άλλο τραγούδι ως τραγούδι ειδοποίησης και ρυθμίστε το στοιχείο [Alarm Sound Settings] στην επιλογή [Alarm Song] [Πληροφ.].

Δεν είναι δυνατή η ρύθμιση της ταχύτητας αναπαραγωγής.

- Δεν μπορείτε να ρυθμίσετε την ταχύτητα αναπαραγωγής όταν χρησιμοποιείτε τη λειτουργία Karaoke.

- Ρυθμίστε το στοιχείο [Karaoke/Language Study] στις επιλογές [Off] ή [Language Study] [Πληροφ.].

Δεν είναι δυνατή η αποσιώπηση των φωνητικών του τραγουδιού.

- Τα αποτελέσματα της αποσιώπησης των φωνητικών διαφέρουν μεταξύ των τραγουδιών. Ανάλογα με το τραγούδι, τα φωνητικά μπορεί να μην αποσιωπούνται σχεδόν καθόλου.

Πίσω στην αρχή