Οδηγός χρήσης του WALKMAN
Εκτύπωση
Επάνω σελίδα > Μουσική > Ρυθμίσεις μουσικής > Τρόπος δημιουργίας αρχείων LRC

## Τρόπος δημιουργίας αρχείων LRC

Σημειώσεις σχετικά με τη δημιουργία αρχείων LRC

1. Προετοιμάστε ένα αρχείο ήχου για το οποίο σκοπεύετε να εμφανίσετε στίχους για αναπαραγωγή.

1. Ανοίξτε το Σημειωματάριο.

Κάντε κλικ στις επιλογές [Έναρξη] [Όλα τα προγράμματα] [Βοηθήματα] [Σημειωματάριο] για να το ανοίξετε.

1. Πληκτρολογήστε κείμενο στίχων στο Σημειωματάριο.

- Οι εικόνες της οθόνης είναι από τα Windows Vista.

1. Αναπαραγάγετε το αρχείο ήχου για να ελέγξετε τους χρόνους [λεπτά:δευτερόλεπτα:εκατοστά του δευτερολέπτου] για την εμφάνιση κάθε γραμμής κειμένου και, στη συνέχεια, πληκτρολογήστε τις πληροφορίες χρόνου στα αριστερά της γραμμής κειμένου.

- Παραδείγματα:

Πληροφορίες χρόνου
[mm:ss:xx] όπου mm σημαίνει λεπτά, ss σημαίνει δευτερόλεπτα και xx σημαίνει εκατοστά του δευτερολέπτου. Πληκτρολογήστε δύο ψηφία για τα στοιχεία mm, ss και xx. Χρησιμοποιήστε ένα ελληνικό ερωτηματικό για να διαχωρίσετε τις τιμές.
Γραμμή κειμένου στίχων
Η συσκευή αναπαραγωγής αναγνωρίζει έως και 95 χαρακτήρες για να εμφανίσει τη γραμμή κειμένου στην οθόνη. Αν μια γραμμή κειμένου δεν χωράει στην οθόνη, θα αναδιπλωθεί (σε έως 3 γραμμές). Χαρακτήρες που εκτείνονται σε περισσότερες από 3 γραμμές δεν θα εμφανίζονται.
Μπορείτε να διαχωρίσετε τα δευτερόλεπτα από τα εκατοστά του δευτερολέπτου με τελεία αντί για ελληνικό ερωτηματικό.
Μπορείτε να παραλείψετε τα εκατοστά του δευτερολέπτου.

1. Αφού ολοκληρώσετε την εισαγωγή κειμένου στίχων, αποθηκεύστε το ως αρχείο.

Επιλέξτε [Αρχείο] [Αποθήκευση ως…] για να ανοίξετε την οθόνη [Αποθήκευση ως]. Επιλέξτε [Όλα τα αρχεία] στη λίστα [Αποθήκευση ως:] στο κάτω μέρος της οθόνης. Επιλέξτε [UTF-8] στη λίστα [Κωδικοποίηση:]. Πληκτρολογήστε το όνομα του αρχείου στο πλαίσιο κειμένου [Όνομα αρχείου:]. Το όνομα του αρχείου πρέπει να είναι ίδιο με το όνομα του αρχείου ήχου, με επέκταση ".lrc". Κάντε κλικ στην επιλογή [Αποθήκευση] για να αποθηκεύσετε το αρχείο LRC.

1. [Όνομα αρχείου:]

Πληκτρολογήστε το ίδιο όνομα αρχείου με το όνομα του αρχείου ήχου, με επέκταση ".lrc" (για παράδειγμα, "abc.lrc" για ένα αρχείο ήχου "abc.mp3").

1. [Αποθήκευση ως:]

Επιλέξτε [Όλα τα αρχεία] στη λίστα [Αποθήκευση ως:].

1. [Αποθήκευση]

1. [Κωδικοποίηση:]

Επιλέξτε [UTF-8] στη λίστα [Κωδικοποίηση:].
Το μέγιστο μέγεθος των αρχείων LRC είναι 512 KB.

1. Δημιουργήστε έναν νέο φάκελο στο φάκελο [MUSIC] της συσκευής αναπαραγωγής και, στη συνέχεια, μεταφέρετε και αποθέστε και το αρχείο ήχου και το αρχείο LRC στον νέο φάκελο για να τα μεταφέρετε.

1. Από το μενού Home της συσκευής αναπαραγωγής, επιλέξτε το στοιχείο [Music] την επιθυμητή μέθοδο αναζήτησης το τραγούδι που μεταφέρθηκε.

1. Πατήστε το κουμπί OPTION/PWR OFF για να ανοίξετε το μενού επιλογών και, στη συνέχεια, επιλέξτε το στοιχείο [Display Lyrics] [On] ή [On (No Screen Off)].

Στην οθόνη εμφανίζονται οι στίχοι, συγχρονισμένοι με την αναπαραγωγή ήχου.

#### Εμφάνιση στίχων στη συσκευή αναπαραγωγής

### Σημειώσεις σχετικά με τη δημιουργία αρχείων LRC

- Η κωδικοποίηση κειμένου των αρχείων LRC πρέπει να είναι UTF-8.

- Ένα αρχείο LRC πρέπει να έχει το ίδιο όνομα αρχείου με το όνομα του αρχείου ήχου, με επέκταση ".lrc". Διαφορετικά, η συσκευή αναπαραγωγής δεν μπορεί να αναγνωρίσει το αρχείο LRC.

- Το μέγιστο μέγεθος των αρχείων LRC είναι 512 KB.

#### Σημείωση σχετικά με το κείμενο στίχων

- Μια συμβολοσειρά χαρακτήρων που ακολουθεί τις πληροφορίες χρόνου στην αρχή της γραμμής του κειμένου αναγνωρίζεται ως γραμμή κειμένου στίχων.

- Τα κενά διαστήματα (1 byte και 2 byte) που ακολουθούν αμέσως μετά από τις πληροφορίες χρόνου θα αγνοούνται.

- Μέγιστος αριθμός εμφανιζόμενων χαρακτήρων για κάθε γραμμή κειμένου στίχων

- Η συσκευή αναπαραγωγής αναγνωρίζει έως και 95 χαρακτήρες για να εμφανίσει τη γραμμή κειμένου στην οθόνη. Οι χαρακτήρες που υπερβαίνουν αυτό το όριο δεν θα εμφανίζονται.

- Αν μια γραμμή κειμένου δεν χωράει στην οθόνη, θα αναδιπλωθεί (σε έως 3 γραμμές). Χαρακτήρες που εκτείνονται σε περισσότερες από 3 γραμμές δεν θα εμφανίζονται.

- Η συσκευή αναπαραγωγής μπορεί να εμφανίσει έως και 1.024 γραμμές στίχων για κάθε τραγούδι.

#### Σημειώσεις σχετικά με τους χαρακτήρες ελέγχου νέας γραμμής

- Όλοι οι χαρακτήρες CR, CRLF και LF αναγνωρίζονται κανονικά.

- Μια γραμμή κειμένου που περιλαμβάνει μόνο έναν χαρακτήρα νέας γραμμής παραλείπεται.

#### Σημειώσεις σχετικά με τη μορφή αρχείου LRC

- Οι πληροφορίες χρόνου πρέπει να βρίσκονται στην αρχή μιας γραμμής κειμένου. Διαφορετικά, θα παραλείπονται και ο αριθμός των εμφανιζόμενων χαρακτήρων μπορεί να μειωθεί.

- Οι πληροφορίες χρόνου πρέπει να πληκτρολογούνται με χρονολογική σειρά. Αν οι πληροφορίες χρόνου μιας γραμμής ισοδυναμούν με ή προηγούνται χρονικά από αυτές τις προηγούμενης γραμμής, η γραμμή θα παραλειφθεί. Σε αυτήν την περίπτωση, οι γραμμές κειμένου θα παραλειφθούν επίσης, μέχρι να βρεθεί μία γραμμή κειμένου με πληροφορίες χρόνου που να ακολουθεί χρονικά την τελευταία αποδεκτή γραμμή.

- Μια γραμμή κειμένου που περιέχει μόνο πληροφορίες χρόνου εμφανίζεται ως κενή γραμμή (αντιμετωπίζεται ως κείμενο που δεν περιέχει χαρακτήρες).

- Η συσκευή αναπαραγωγής υποστηρίζει μόνο εμφάνιση στίχων και δεν υποστηρίζει άλλες πληροφορίες μορφής αρχείου LRC.

#### Σημείωση για τα πνευματικά δικαιώματα

Όταν δημιουργείτε αρχεία LRC χρησιμοποιώντας υλικό με προστασία πνευματικών δικαιωμάτων που παραχωρείται από άλλους, τα αρχεία LRC που δημιουργούνται προορίζονται αποκλειστικά για ιδιωτική χρήση. Η χρήση αρχείων LRC πέραν αυτού του περιορισμού προϋποθέτει άδεια από τους κατόχους των πνευματικών δικαιωμάτων.
Πίσω στην αρχή