Οδηγός χρήσης του WALKMAN
Εκτύπωση
Επάνω σελίδα > Ξεκινώντας > Τροφοδοσία/Φόρτιση > Φόρτιση της μπαταρίας

## Φόρτιση της μπαταρίας

Σχετικά με τη λειτουργία [Battery Care]
Σχετικά με την ένδειξη μπαταρίας
Η μπαταρία της συσκευής αναπαραγωγής επαναφορτίζεται ενώ η συσκευή είναι συνδεδεμένη σε ενεργοποιημένο υπολογιστή.
Όταν συνδέετε τη συσκευή αναπαραγωγής στον υπολογιστή σας, χρησιμοποιήστε το καλώδιο USB (παρέχεται).
Όταν η ένδειξη υπολειπόμενης ισχύος της μπαταρίας στην επάνω δεξιά γωνία της οθόνης εμφανίζεται ως , η φόρτιση έχει ολοκληρωθεί. (Ο χρόνος φόρτισης είναι περίπου 3 ώρες.)
Όταν χρησιμοποιείτε τη συσκευή αναπαραγωγής για πρώτη φορά ή δεν την έχετε χρησιμοποιήσει για μεγάλο διάστημα, επαναφορτίστε την πλήρως (στο της ένδειξης υπολειπόμενης ισχύος μπαταρίας στην οθόνη).
Σημείωση

- Μετά από την πλήρη φόρτιση, η συσκευή αναπαραγωγής θα εισέλθει αυτόματα στην κατάσταση αναμονής.

### Σχετικά με τη λειτουργία [Battery Care]

Στη λειτουργία [Battery Care], η επαναφόρτιση της συσκευής αναπαραγωγής σταματάει λίγη ώρα προτού η μπαταρία φορτιστεί πλήρως. Όταν δεν απαιτείται εκτεταμένη χρήση για πολλές ώρες, μπορείτε να ορίσετε το στοιχείο [Battery Care] στην επιλογή [On] για να αυξήσετε το διαθέσιμο αριθμό κύκλων φόρτισης και αποφόρτισης, κάτι που μπορεί να επεκτείνει σημαντικά τη διάρκεια ζωής της μπαταρίας.
Για τον τρόπο ορισμού της λειτουργίας [Battery Care], ανατρέξτε στην ενότητα [Πληροφ.].
Σημείωση

- Στη λειτουργία [Battery Care], η πρώτη γραμμή της ένδειξης ισχύος της μπαταρίας θα εξαφανιστεί σχετικά πιο γρήγορα από το κανονικό. Αυτό οφείλεται στη διακοπή της επαναφόρτισης της μπαταρίας πριν αυτή να φορτιστεί πλήρως (προκειμένου να επεκταθεί η διάρκεια ζωής της μπαταρίας) και δεν αποτελεί δυσλειτουργία.

### Σχετικά με την ένδειξη μπαταρίας

Η ένδειξη μπαταρίας στην περιοχή πληροφοριών εμφανίζει την υπολειπόμενη ισχύ της μπαταρίας.
Όσο μειώνεται η ισχύς της μπαταρίας, εξαφανίζονται και οι γραμμές του εικονιδίου. Εάν εμφανιστεί η ένδειξη [LOW BATTERY. Please Charge.], δεν μπορείτε να χρησιμοποιήσετε τη συσκευή αναπαραγωγής. Σε αυτή την περίπτωση, φορτίστε τη μπαταρία συνδέοντας τη συσκευή στον υπολογιστή σας. Ανατρέξτε στην ενότητα [Πληροφ.] για τη διάρκεια της μπαταρίας.
Συμβουλή

- Η φωτεινότητα της οθόνης μειώνεται κατά τη φόρτιση.

Σημείωση

- Εάν φορτίζετε τη συσκευή αναπαραγωγής ενώ δεν έχει χρησιμοποιηθεί για μεγάλο χρονικό διάστημα, ο υπολογιστής σας ενδέχεται να μην αναγνωρίζει τη συσκευή αναπαραγωγής ή ενδέχεται να μην εμφανίζεται τίποτα στην οθόνη. Φορτίστε τη συσκευή αναπαραγωγής για περίπου 5 λεπτά και μετά από αυτό το διάστημα θα πρέπει να αρχίσει να λειτουργεί ξανά κανονικά.

- Φορτίζετε τη μπαταρία σε θερμοκρασία περιβάλλοντος μεταξύ 5 ºC και 35 ºC. Εάν προσπαθήσετε να φορτίσετε την μπαταρία σε θερμοκρασία περιβάλλοντος εκτός αυτού του εύρους, ενδέχεται να εμφανιστεί το εικονίδιο και να μην είναι δυνατή η φόρτιση.

- Μπορείτε να επαναφορτίσετε την μπαταρία περίπου 500 φορές πριν αχρηστευθεί. Αυτός ο αριθμός μπορεί να διαφέρει ανάλογα με τις συνθήκες υπό τις οποίες χρησιμοποιείτε τη συσκευή αναπαραγωγής.

- Το μήνυμα [Do not disconnect.] εμφανίζεται στην οθόνη καθώς ο υπολογιστής αποκτά πρόσβαση στη συσκευή αναπαραγωγής. Όσο συμβαίνει αυτό, μην αποσυνδέσετε το καλώδιο USB (παρέχεται), διαφορετικά, τα δεδομένα που μεταφέρονται (ή τα δεδομένα που βρίσκονται ήδη στη συσκευή αναπαραγωγής) ενδέχεται να καταστραφούν.

- Τα κουμπιά ελέγχου στη συσκευή αναπαραγωγής δεν λειτουργούν ενώ η συσκευή είναι συνδεδεμένη σε υπολογιστή.

- Για να αποφύγετε τη φθορά της μπαταρίας, φορτίζετε την μπαταρία τουλάχιστον μία φορά το εξάμηνο ή μία φορά το χρόνο.

- Ορισμένες συσκευές USB που είναι συνδεδεμένες στον υπολογιστή μπορεί να επηρεάζουν τη σωστή λειτουργία της συσκευής αναπαραγωγής.

- Δεν εγγυούμαστε την επαναφόρτιση της μπαταρίας με χρήση ενός υπολογιστή που έχει συναρμολογηθεί/τροποποιηθεί από εσάς.

- Εάν ο υπολογιστής μεταβεί σε κατάσταση εξοικονόμησης ενέργειας, για παράδειγμα σε κατάσταση αναστολής λειτουργίας ή αδρανοποίησης, ενώ η συσκευή αναπαραγωγής είναι συνδεδεμένη μέσω του καλωδίου USB, τότε η μπαταρία της συσκευής δεν θα φορτιστεί. Αντιθέτως, η συσκευή αναπαραγωγής θα συνεχίσει να καταναλώνει ισχύ από την μπαταρία και να την αποφορτίζει.

- Μην αφήνετε τη συσκευή αναπαραγωγής συνδεδεμένη για μεγάλα χρονικά διαστήματα σε φορητό υπολογιστή που δεν είναι συνδεδεμένος σε δίκτυο εναλλασσόμενου ρεύματος, καθώς η συσκευή μπορεί να αποφορτίσει την μπαταρία του υπολογιστή.

- Όταν η συσκευή αναπαραγωγής είναι συνδεδεμένη σε έναν υπολογιστή, μην ενεργοποιείτε, μην επανεκκινείτε, μην επαναφέρετε από την κατάσταση αναστολής λειτουργίας ή μην απενεργοποιείτε τον υπολογιστή. Οι λειτουργίες αυτές ενδέχεται να προκαλέσουν δυσλειτουργία της συσκευής αναπαραγωγής. Αποσυνδέστε τη συσκευή αναπαραγωγής από τον υπολογιστή πριν εκτελέσετε αυτές τις λειτουργίες.

- Κατά τη φόρτιση ενδέχεται να αυξηθεί η θερμοκρασία της συσκευής αναπαραγωγής. Δεν πρόκειται για δυσλειτουργία.

- Αφού συνδέσετε σε υπολογιστή με το καλώδιο USB, γίνεται απαλοιφή των πληροφοριών συνέχισης για το τελευταίο τραγούδι, βίντεο, φωτογραφία κλπ. που αναπαράχθηκε. Επιλέξτε εκ νέου το επιθυμητό περιεχόμενο από την οθόνη λίστας.

Πίσω στην αρχή